Εκάλη (μυθολογία)

Στην ελληνική μυθολογία η Εκάλη ήταν μια γριά που φιλοξένησε τον Θησέα όταν αυτός ξεκίνησε από την Αθήνα για να σκοτώσει τον ταύρο του Μαραθώνα. Το επόμενο πρωί, όταν ο Θησέας έφυγε από το σπίτι της για την αποστολή του, η Εκάλη προσέφερε θυσία στον Δία με την ευχή να επιστρέψει σώος ο ήρωας. Ο Θησέας σκότωσε τον ταύρο, αλλά επιστρέφοντας βρήκε την Εκάλη νεκρή μέσα στην καλύβα της. Τότε ίδρυσε ιερό του «Εκαλείου Διός» και θέσπισε την εορτή «Εκαλήσιον», τιμώντας με λατρεία την Εκάλη. Από τότε η περιοχή εκείνη ονομάσθηκε Εκάλη, από την αρχαιότητα (ένας από τους αρχαίους δήμους της Αττικής) μέχρι σήμερα.

Πηγή

 * Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969

Εκαλη

Hekalé Hecale Ecale Гекала Хекала